Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3199

3. Jellemzõen vidékies kistérségek: A vidékfejlesztés itt a kistérség egészére irányulhat, mint a kistérségi fejlesztési stratégiák meghatározó eleme. E homogénen vidéki kistérségek6 fejlesztése során mindig a kistérségben kell gondolkodni (pl. elérhetõség, közszolgáltatás-szervezés, térségi turisztikai fejlesztések, egységes táji karakterû falumegújítási programok), a települések elosztott térségi forrásokra támaszkodó elszigetelt fejlesztései nem célravezetõk. Urbanizált központoktól távoli fekvésük miatt a térségek külsõ kapcsolatainak, elérhetõségének fejlesztése hangsúlyos. A vidékies térségek fejlesztésének horizontális céljai A területfejlesztési politikailag koordinált vidékfejlesztési célokban meg kell, jelenjenek olyan törekvések, melyek a vidékies térségeket általában jellemzõ problémák felszámolására irányulnak, illetve a fejlesztések végrehajtásának speciális vidékies térségekben érvényesítendõ módjait ösztönzik. Ahogy az adottságok minden térségben, térségtípusban más jellegûek, úgy a megoldások, a horizontális célok is természetesen térség-specifikus adaptációt igényelnek: · A fejlesztések alapuljanak helyi, területi alapú, széleskörû partnerségbõl építkezõ kezdeményezéseken. Ezért az ezeket generáló, a helyi identitás, a hagyományok és az értékek megõrzésére, tudatosítására, felélesztésére irányuló humánerõforrás-fejlesztés és közösségszervezés a beavatkozások hangsúlyos eleme. · A fejlesztéseknek foglalkozniuk kell a közszolgáltatások komplex szervezésével, valamint a helyi önszervezõdés feltételeit nyújtó közösségi terek megteremtésével. · A vidékies térségek felértékelõdõ belsõ adottságait (a természeti területek és az emberi tevékenységgel kevéssé terhelt környezet magas aránya, kevéssé szennyezett környezeti elemek, alacsony népsûrûség és beépítettség, hagyományok, stb.) tudatosítani kell a társadalomban, a helyi közösségekben. · A vidékies kistérségek adottságaihoz és problémáihoz igazodó hatékony fejlesztéséhez helyben koordinált vidék-, terület- és agrárfejlesztési menedzsment-központokra van szükség. · A vidékies térségekben is jelen kell lennie az innováció-transzfer, vállalkozásfejlesztés támogatására képes humán és infrastrukturális bázisnak. · A fejlesztések hangsúlyos eleme a szociális, gazdasági, egészségügyi problémákkal küzdõ, hátrányos helyzetû társadalmi csoportok vidékies szegregációinak oldása, egyúttal életkörülményeik javítása. · A fejlesztéseknek törekedni kell a foglalkoztatottság növelésére, mely törekvéseknek része az értelmiségi és képzett munkaerõ helyben tartása is. · A város-vidék kapcsolatoknak, különösen a vidékies térségek elérhetõségének nagy szerepet kell kapniuk a fejlesztésekben (ez a közlekedési infrastruktúrán túl a közösségi közlekedésszervezés helyi megoldásait is érinti). 6 Foglalkoztatottságban a primer szektor súlya többnyire átlagon felüli. A mezõ- és erdõgazdaság a legjelentõsebb területhasználó. · A fejlesztéseknek fenntartható rendszerek kialakulásához kell hozzájárulniuk, a helyi társadalmi-gazdasági-környezeti erõforrások minél hatékonyabb és értékmegõrzõ használatára kell épülniük, a jövedelmeket a térségben kell tartaniuk, helyi anyag- és energiagazdálkodási rendszerek kialakítását kell elõsegíteniük. · A fejlesztéseknek minél nagyobb mértékben egyedieknek kell lenniük, mely egyediséget a helyi adottságokra építetett stratégiák biztosítják. · Friss, innovatív, alternatív elemeket tartalmazó fejlesztési gondolatokat és megoldásokat kell alkalmazni. Az innováció megjelenhet a csúcstechnológiai modernizáció területén (pl. informatikai infrastruktúra és tartalomszolgáltatás) és a hagyományos gazdasági tevékenységek (pl. agrárgazdálkodás, turizmus) újszerû helyi ötleteinek kivitelezésében. · A fejlesztéseket építeni kell a versenyképességhez hatékonyabban hozzájáruló kitörési pontokra is, a különbözõ hiányosságok leküzdésén túlmutatóan. · A hagyományos, primer termelõ szektor által dominált funkciók színesítése, sõt sok esetben átgondolt funkcióváltás szükséges (pl. lakó-, üdülõhelyi, turisztikai). · A több szektorra kiterjedõ fejlesztéseket egymással integráltan kell kialakítani. Sajátos adottságú vidékies térségtípusok fejlesztési prioritásai Ez a területi cél nem direkt területfejlesztési beavatkozások kijelölésére irányul, hanem elsõsorban orientációt jelent, és ajánlásokat fogalmaz meg a regionális, kistérségi tervezés és a konkrét fejlesztési programok számára. Az alacsony népsûrûségû vidékies területek térségenként eltérõ helyi adottságokra épülõ diverzifikált fejlõdése kiemelt területfejlesztési célkitûzés. A szubszidiaritás elve alapján a konkrét térségfejlõdési irányok meghatározása a régiók, kistérségek és egyéb térségi közösségek kompetenciája. Az OTK olyan fejlesztési prioritások meghatározásával segíti e szintek tervezését, melyek jellegzetes, területi dimenziókkal bíró vidékies adottságok hasznosítására ill. szintén területi jellegû vidékies problémák feloldására irányulnak. Így az OTK e célja a vidékies térségek nagy, korántsem homogén területén belül fókuszál a sajátos adottságok vagy problémák típusokba rendezett térségeire. Az egyes prioritások érvényesítését szolgáló részcélok és konkrétabb beavatkozási területek elsõsorban bizonyos vidékfejlesztési célok és beavatkozások szerepének kihangsúlyozására, valamint egyéb területfejlesztési politikai eszközök (pl. terület- és településfejlesztés, területrendezés, területileg integrált ágazati fejlesztések) igénybevételére épülnek. Az ajánlott prioritások kisebb területegységekben (kistérségekben, mikrotérségekben, térséghatároktól független településcsoportokban vagy településeken) érvényesíthetõk. Ezek területileg is egymást átfedõ földrajzi egységek, melyek – az OTK többi területi céljától eltérõen – kevésbé a hazai nagyszerkezeti erõvonalak mentén, mint inkább a helyi adottságokhoz igazodóan jelennek meg. A regionális, valamint a kistérségi szintû területfejlesztési programozás, valamint a vidékfejlesztési programozás és kezdeményezések során nevesíthetõk e prioritások konkrét terét adó térségek (kis- és mikrotérségek, városkörnyékek, tájak településcsoportjai, egyes települések). Az alábbiak tartalmazzák a vidékies térségek fejlesztésének prioritásait térségtípusonként, valamint a prioritások érvényesítését szolgáló részcélokat és beavatkozásokat (az egyszerûség kedvéért e két utóbbi kategória nem különül el, a részcélokat általában az elérésüket szolgáló beavatkozások illusztrálják):

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes